Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: beszámítása a felsõoktatásról szóló 1993. évi LXXX. törvény 7/A. §-ának (1) bekezdése alapján történik.
Paragraph Index: 245

2. A munkaterület rövid, jellemzõ leírása A logisztikai szervezõ a nemzetgazdaság különbözõ ágazataiban dolgozó, vállalati menedzsment önálló feladatokkal rendelkezõ tagja. Munkája során a logisztikai tevékenységekkel kapcsolatban általános menedzseri tevékenységeket végez, kapcsolatot tart más vállalati funkciókkal, közremûködik a vállalati stratégia elkészítésében, információkat biztosít a vezetõi számvitelhez. Végzi a logisztikai tevékenységhez közvetlenül kapcsolódó menedzseri tevékenységeket, ezen belül a logisztikai stratégia megalkotása, a logisztikai taktikai és operatív tervezés és irányítás, vállalati logisztikai rendszer kialakítása, irányítása, mûködtetése és ellenõrzése tartozik feladatköréhez. Ezen belül feladata különösen: — a logisztikai rendszer részét képzõ elosztási (disztribúciós) feladatok elvégzése, azaz az elosztási hálózat kialakítása, irányítása és ellenõrzése, — a logisztikai rendszerhez kapcsolódó beszerzési feladatok elvégzése, azaz a vevõ-szállító kapcsolatok menedzselése, beszállítói kör kialakítása és értékelése, 2002/7. szám — a logisztikai rendszerrel kölcsönhatásban lévõ termelési rendszer irányítása, azaz aggregát termeléstervezés, anyagszükséglet-tervezés, ütemezés, a termelési folyamatok elemzése, a korszerû termelésszervezési módszerek alkalmazása, minõségbiztosítás és minõségfejlesztés, — a logisztikai rendszerben lévõ készletek menedzselése, azaz a készletezési politika kialakítása, készletezés irányítása és ellenõrzése, készletezési folyamatok modellezése, — a logisztikai rendszer részét képezõ raktározási rendszerek kialakítása, mûködtetése és ellenõrzése, azaz a raktárak telephelyeinek kiválasztása, tárolási és anyagmozgatási technológiák megválasztása, mûködtetése és ellenõrzése, ezen belül a készletek szakszerû tárolásának megszervezése, — a logisztikai rendszer és hozzá kapcsolódó információs rendszer kialakítása, mûködtetése és ellenõrzése, — a logisztikai tevékenységhez kapcsolódó rakodási feladatok szervezése, irányítása és szállítási feladatok koordinálása, — a logisztikai rendszerhez kapcsolódó környezetvédelmi feladatok elvégzése, a hulladékkezeléssel kapcsolatos anyagáramlási és a hozzá tartozó információáramlási folyamatok hatékony — minél kisebb költségráfordítással való — végrehajtásának elõsegítése, — a logisztikai rendszer teljesítménymérésének kialakítása és alkalmazása, — a vállalat versenyképességének javítása, az átfutási idõk lerövidítése, a készletek csökkentése és a szolgáltatási (szállítási) színvonal növelése érdekében a területén szükséges döntések, intézkedések meghozatala, a vállalati menedzsment ilyen jellegû döntéseinek elõkészítése, végrehajtása. Munkája során: — magyar és idegen nyelven végez kommunikációt, adatfeldolgozást, elemzést, — szövegszerkesztõ, táblázatkezelõ és prezentációs szoftvereket használ, — részt vesz a humánerõforrás-gazdálkodáshoz tartozó, területén jelentkezõ feladatok ellátásában.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes